СОФИЙСКИ УНИВЕРСИТЕТ „СВ. КЛИМЕНТ ОХРИДСКИ“

ФАКУЛТЕТ ПО ПЕДАГОГИКА

До новоприетите студенти

във Факултета по педагогика

Уважаеми първокурсници,

Добре дошли в най-старото и престижно висше училище – Софийски университет „Св. Климент Охридски“!

Добре дошли във Факултета по педагогика!

Прекрачвайки прага на нашата Алма Матер, вие преминавате в нова роля - на студенти с нови важни отговорности, с права и задължения, усвояването на които през годините на вашето следване, ще ви приобщи към най-образованите млади хора в Родината ни.

 В този академичен път ние, вашите преподаватели, ще ви помагаме чрез навременна информация, която ще намирате на:

Уеб сайта на университета - <https://www.uni-sofia.bg/>.

Уеб сайта на факултета - <https://www.uni-sofia.bg/index.php/bul/universitet_t/fakulteti/fakultet_po_pedagogika>

ПЪРВИТЕ ОТГОВОРНОСТИ, КОИТО ИМАТЕ КАТО СТУДЕНТИ, СА:

1. **Да се информирате за начина на работа на Системата за Управление на Студентската Информация т. нар. СУСИ**. Това е системата, в която се отразява вашето студентско положение - положени/неположени изпити, практики, курсови работи. Чрез нея ще можете да заплатите и вашите такси за следващия семестър. Повече информация за самата система можете да намерите на

<https://www.uni-sofia.bg/index.php/bul/studenti/susi_student>

1. **Да получите вашето потребителско име**. Това става на адрес <https://cas.uni-sofia.bg/index.php> след въвеждане на факултетен номер и ЕГН.

Всеки един от вас при записването си в една от трите специалности - Педагогика, Социални дейности или Неформално образование - е получил уникален факултетен номер. Ако не сте го запомнили, ще го разберете при откриването на учебната година:

Ако сте запомнили факултетния си номер, чрез него и с вашето ЕГН можете да се регистрирате в <http://cas.uni-sofia.bg/> Първата парола е вашето ЕГН. Можете да я смените след влизане в СУСИ! Изисквания към новата парола са: • дължина поне 8 знака; • да съдържа поне 1 голяма буква на латиница; • да съдържа поне 1 малка буква на латиница; • да съдържа поне 1 цифра.

**ЗАПОМНЕТЕ НОВАТА СИ ПАРОЛА**!!!

1. **Да се регистрирате в университетската пощенска система ZIMBRA**. Постъпвайки в Софийския университет, във Факултета по педагогика вие ставате част от една общност, която комуникира помежду си със служебен електронен адрес (имейл). Активирането му е задължително при кандидатстване за общежитие, стипендии и при регистрация за ползване услугите на Microsoft (Office365). Вашият служебен електронен адрес можете да откриете на <https://email.uni-sofia.bg>. При комуникацията си с преподавателите използвайте тази ваша служебна поща. Имейлът ви е: *потребителско име@uni-sofia.bg.* Потребителското име е това, което вече сте получили и използвате в СУСИ.
2. **Да активирате профила си в система за електронно обучение Moodle/Мудъл.** За вход използвайте тази връзка (линк): <https://elearn.uni-sofia.bg/>. Влизането в системата за електронно обучение се осъществява чрез потребителското име и парола от СУСИ. В системата за електронно обучение ще намерите курсовете, в които сте записани и ще имате достъп до материалите по всяка една учебна дисциплина в съответния семестър.

За първоначална регистрация е нужно да:

* влезете ("Вход", горе, дясно) с потребителското си име и паролата от СУСИ;
* попълните ваш имейл адрес – не е задължително това да е служебния електронен адрес (имейл). Важното е да е актуален, активен и да го отваряте сравнително често!!!
* попълните град (например София);
* потвърдите регистрацията.
* влезете в електронната си поща (имейлът, който сте посочили) и в съобщението, което сте получили от системата (проверете и папка „спам“), последвайте линка за активация.
1. **Да получите и студентския си лиценз за ползване на услугите на Microsoft (Office 365).**

Като студенти на Софийския университет имате право да ползвате лиценза на Office 365 чрез допълнителна регистрация. За целта трябва да сте активирали предварително служебната електронна поща (в университетската пощенска система ZIMBRA). Информация как да направите регистрацията ще намерите на <https://365.uni-sofia.bg>. За целта отново се ползва потребителското име и парола от СУСИ.

1. Студентите от **ЗАДОЧНА ФОРМА** на обучение могат да видят **графика на своите занятия на сайта на факултета (**[**https://www.uni-sofia.bg/index.php/bul/universitet\_t/fakulteti/fakultet\_po\_pedagogika**](https://www.uni-sofia.bg/index.php/bul/universitet_t/fakulteti/fakultet_po_pedagogika)**), раздел бакалавър, секция Учебен процес или на следния линк:** [**https://www.uni-sofia.bg/index.php/bul/universitet\_t/fakulteti/fakultet\_po\_pedagogika/uchebna\_dejnost\_bakalavri\_magistri\_doktoranti\_sdk/bakalav\_rski\_programi/ucheben\_proces**](https://www.uni-sofia.bg/index.php/bul/universitet_t/fakulteti/fakultet_po_pedagogika/uchebna_dejnost_bakalavri_magistri_doktoranti_sdk/bakalav_rski_programi/ucheben_proces)

Информация за вас като студенти можете да намерите на сайта на университета в раздел Студенти - <https://www.uni-sofia.bg/index.php/bul/studenti>.

Приятно четене!

Ще ви очакваме на откриването на учебната година!

 С поздрав и уважение,

Декан на Факултета по педагогика

проф. д-р Лиляна Стракова